
Për miratimin e memorandumit teknik të mirëkuptimit ndërmjet Ministrisë së punëve publike të shqipërisë dhe ministrisë së punëve të jashtme të italisë, “për projektin urë për asistencë të menjëherëshme për impiantin e ujit të pijshëm në bovillë”

Në mbështetje të nenit 100 të Kushtetutës dhe të nenit 6, të ligjit nr.8371, datë 9.7.1998, “Për lidhjen e traktateve dhe marrëveshjeve ndërkombëtare”, me propozimin e ministrit të Punëve publike, Këshilli i Ministrave

VENDOSI:

1.Miratimin e memorandumit teknik të mirëkuptimit ndërmjet Ministrisë së Punëve Publike të Shqipërisë dhe Ministrisë së Punëve të Jashtme të Italisë, “Për projektin urë për asistencë të menjëhershme për impiantin e ujit të pijshëm në Bovillë.”.
2. Ngarkohen Ministria e Punëve Publike dhe Bashkia e Tiranës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

